Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**« » հոկտեմբերի 2022 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՍՊԱՆԴԱՐՅԱՆ ՓՈՂՈՑԻ՝ ՇԱՀՈՒՄՅԱՆ ՓՈՂՈՑԻՑ ՀԱՂԹԱՆԱԿԻ ՊՈՂՈՏԱ ԸՆԿԱԾ ՀԱՏՎԱԾԻ ԱՆՎԱՆԱՓՈԽՄԱՆ ՄԱՍԻՆ**

Ղեկավարվելով Տեղական ինքնակառավարման մասին օրենքի 18-րդ հոդվածի 1-ին մասի 22-րդ կետով և Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 4-րդ և 8-րդ կետերով, Հայաստանի Հանրապետության Շիրակի մարզի Գյումրի համայնքի ավագանու 2016 թվականի նոյեմբերի 10-ի N 171-Ն որոշման 1-ին կետով հաստատված հավելվածի 12-րդ կետի 33-րդ ենթակետով և հիմք ընդունելով Գյումրի համայնքի ավագանու Բալասանյան դաշինք խմբակցության ղեկավար Տ.Հովհաննիսյանի գրությունը (համայնքապետարանում մուտքագրված 2022 թվականի սեպտեմբերի 05-ին 15509 թվագրմամբ) և 2022 թվականի սեպտեմբերի 20-ին կայացած հանրային բաց լսման և քննարկման արդյուքները՝ **Հայաստանի Հանրապետության Շիրակի մարզի Գյումրի** **համայնքի** **ավագանին որոշում է.**

1. Անվանափոխել Հայաստանի Հանրապետության Շիրակի մարզի Գյումրի քաղաքի վարչական տարածքում գտնվող Սպանդարյան փողոցի Շահումյան փողոցից Հաղթանակի պողոտա ընկած հատվածը ՝ «**Հ. Կիրակոսյան**» փողոց:
2. Հանձնարարել Գյումրու համայնքապետարանի աշխատակազմի քաղաքաշինության և ճարտարապետության բաժնին՝ իրականացնել անհրաժեշտ գործողություններ կապված փողոցի անվանափոխման հետ այդ թվում նաև անվանատախտակի նախագծման, պատրաստման և տեղադրման աշխատանքները:
3. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ ապահովել անվանատախտակի նախագծման, պատրաստման և տեղադրման համար անհրաժեշտ վճարումը՝ համաձայն ներկայացվող ակտերի:
4. Սույն որոշումն օրինական ուժի մեջ մտնելուց հետո օրենքով սահմանված կարգով ներկայացնել աշխարհագրական անվանումների ռեգիստր վարող պետական լիազոր մարմնին՝ վերանվանման պետական գրանցում իրականացնելու համար:
5. Սույն որոշմամբ կատարված փողոցի վերանվանման վերաբերյալ տեղեկություններ տրամադրել Հայաստանի Հանրապետության Ոստիկանության Շիրակի մարզային վարչության Մուշ և «Կումայրի» բաժններին, Հայաստանի Հանրապետության Ոստիկանության անձնագրային և վիզաների վարչության Մուշ և «Կումայրի» անձնագրային բաժանմունքներին, Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի Շիրակի մարզային ստորաբաժանմանը և Գյումրու համայնքապետարանի աշխատակազմի քաղաքացիական կացության ակտերի գրանցման տարածքային բաժնին:
6. Սույն որոշումն ուժի մեջ է մտնում հրապարակմանը հաջորդ օրվանից:

**ՀԻՄՆԱՎՈՐՈՒՄ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ << ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՍՊԱՆԴԱՐՅԱՆ ՓՈՂՈՑԻ՝ ՇԱՀՈՒՄՅԱՆ ՓՈՂՈՑԻՑ ՀԱՂԹԱՆԱԿԻ ՊՈՂՈՏԱ ԸՆԿԱԾ ՀԱՏՎԱԾԻ ԱՆՎԱՆԱՓՈԽՄԱՆ ՄԱՍԻՆ >> ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմամավորված է ՀՀ մշակույթի վաստակավոր գործիչ, բազմաթիվ մեդալների և շքանշանների դափնեկիր Հասմիկ Կիրակոսյանի մեծ ներդրումը Գյումրի քաղաքի զարգացման գործում ըստ արժանվույնս գնահատելու, ինչպես նաև տիկին Կիրակոսյանի 80-ամյակին ընդառաջ նրա հիշատակը հավերժացնելու անհրաժեշտությամբ:

**ՏԵՂԵԿԱՆՔ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ << ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՍՊԱՆԴԱՐՅԱՆ ՓՈՂՈՑԻ՝ ՇԱՀՈՒՄՅԱՆ ՓՈՂՈՑԻՑ ՀԱՂԹԱՆԱԿԻ ՊՈՂՈՏԱ ԸՆԿԱԾ ՀԱՏՎԱԾԻ ԱՆՎԱՆԱՓՈԽՄԱՆ ՄԱՍԻՆ >> ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՅՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու <<Հայաստանի Հանրապետության Շիրակի մարզի Գյումրի քաղաքի Սպանդարյան փողոցի՝ Շահումյան փողոցից Հաղթանակի պողոտա ընկած հատվածի անվանափոխման մասին>> որոշման ընդունմամբ Գյումրի համայնքի 2022 թվականի բյուջեյում էական փոփոխություններ` ավելացումներ և նվազեցումներ չեն նախատեսվում